Diari Oficial de la Generalitat Valenciana


Sumari del DOGV 5178, del 17-01-2006 (2005/14633)

RESOLUCIÓ de 28 de desembre de 2005, de la Conselleria d'Economia, Hisenda i Ocupació, per la que s'accepta la cessió gratuïta de la propietat d'una parcel·la de 463,84 m² de superfície, sítuada a San Miguel de Salinas (Alacant), destinada a un centre de salut.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5178

Data del DOGV
:   17-01-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/14668


Data del document
:   28-12-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Correcció d'errades

 Descriptors 

:   * San Miguel de Salinas
    * propietat immobiliària
    * cultura regional
    * transmissió de la propietat

RESOLUCIÓ de 28 de desembre de 2005, de la Conselleria d'Economia, Hisenda i Ocupació, per la que s'accepta la cessió gratuïta de la propietat d'una parcel·la de 463,84 m² de superfície, sítuada a San Miguel de Salinas (Alacant), destinada a un centre de salut. [2005/14155]  
L'Ajuntament de San Miguel de Salinas, per acord plenari adoptat en sessió ordinària realitzada el dia 28 d'abril de 2005, va acordar la cessió gratuïta a la Generalitat Valenciana d'una parcel·la de la seua propietat, de 463,84 m² de superfície, situada al carrer 19 d'abril, del dit municipi.  
La cessió es realitza amb la finalitat de destinar la parcel·la a centre de salut.  
A proposta de la Conselleria de Sanitat, de data 4 de juliol del 2005, s'han iniciat els tràmits legals oportuns per a l'acceptació de la cessió i la seua formalització.  
Consta en l'acord que l'esmentat ajuntament ha complit el que disposa l'article 110 del Reglament de Béns de les Entitats Locals  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'article 27.2.c) de la Llei de Patrimoni establix que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servici públic de què es tracte. En conseqüència una vegada perfeccionada la cessió i l'acceptació per mitjà de la formalització de l'escriptura pública corresponent, l'immoble queda automàticament afecte al servici públic sanitari i adscrit a la Conselleria de Sanitat, a la qual corresponen l'administració, defensa i conservació.  
Fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat, realitzada per l'Ajuntament de San Miguel de Salinas, de la parcel·la de 463,84 m² de superfície, situada al carrer 19 d'abril núm. 31, del dit municipi, que confronta: dreta, entrant, amb solar de la Sra. Josefa Martínez Pedrera; esquerra, casa del Sr. Felipe Aniorte García i darrere, amb terra de cultiu del Sr. Manuel Hernández Gea.  
La parcel·la consta inscrita en el Registre de la Propietat d'Orihuela al tom 2120, llibre 43, foli 197 i finca 4270.  
Referència cadastral: 426010XH9046S0001U  
L'immoble s'accepta lliure de càrregues, gravàmens, afecció o cap limitació i al corrent de despeses.  
Segon  
La cessió gratuïta realitzada per l'Ajuntament de San Miguel de Salinas, s'efectua amb la condició de destinar la parcel·la a un centre de salut, i queda subjecta al que disposa l'article 111 del Reglament de Béns de les Entitats Locals.   
Tercer  
La parcel·la acceptada, s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte el servici públic sanitari i adscrit a la Conselleria de Sanitat, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.  
Quart  
Que es notifique la present resolució a l'ajuntament cedent i que es publique en el Diari Oficial de la Generalitat Valenciana, en compliment del que disposa l'article 44 de la llei 14/2003, de 10 d'abril, de Patrimoni de la Generalitat Valenciana.  
València, 28 de desembre de 2005.. El conseller d'Economia, Hisenda i Ocupació: Gerardo Camps Devesa